google/wiki40b huggingface dataset:
Lago Maggiore

Lago Maggiore alebo jazero Maggiore, doslova „Väčšie jazero“ (po taliansky aj Lago Verbano z latinského Lacus Verbanus, po nemecky Langensee) je jazero ležiace čiastočne v talianskych regiónoch Piemont a Lombardsko a švajčiarskom kantóne Ticino, má rozlohu 212,5 km², z čoho 80,1 % leží v Taliansku a zostávajúcich 19,9 % vo Švajčiarsku. Siaha od južného reťazca Lepontinských Álp až k okraju Pádskej nížiny. Ako ostatné severotalianske jazerá vzniklo roztopením ľadovca na konci poslednej doby ľadovej. Nachádza sa v tektonickej kotline a je ohraničené prudkými a vysokými brehmi. Hlavne severný koniec je obklopený balvanmi, ktoré pochádzajú z ľadovca. Na juhu je prehradené morénou starého ľadovca.

Číselné údaje

Jazero leží v nadmorskej výške 193 m. Je 66 km dlhé a maximálne 10 km široké. Je po Gardskom jazere druhé najväčšie v Taliansku. Jeho maximálna hĺbka je 372 m. Je najhlbším a zároveň najnižšie položeným jazerom vo Švajčiarsku. Oblasť povodia jazera je veľká 6 386 km² (3 326 km² vo Švajčiarsku a 3 060 km² v Taliansku).

Vodný režim

Jazerom preteká rieka Ticino (ľavý prítok rieky Pád), pretekajúca tiež rovnomenným švajčiarskym kantónom. Vlieva sa do neho pri Magadine, v delte na konci úrodného údolia. Oblasť pri toku (Bolle di Magadino) je prírodnou rezerváciou. Na severe sa do jazera tiež vlieva Verzasca známa najmä vďaka mostu Ponte dei Salti a priehrade s 220 m vysokou hrádzou. Ďalší prítok na západnej strane je Maggia. Východne od jej delty sa nachádza mesto Locarno, známe najmä filmovým festivalom a pútnickym kostolom Madonna del Sasso. Západne od jej delty potom leží mesto Ascona so svojou jazernou promenádou a Monte Verita. O niečo vyššie sa údolie pri Ponte Brolla delí na Centovalli vľavo a Vale di Maggia (nem. Maggiatal) vpravo. Zmeny výšky hladiny sú asi 4 m za rok, najvyššiu úroveň dosahuje v júni až v júli. V zime nezamŕza.

Ostrovy

Pri meste Brissago sa nachádzajú dva ostrovy, Isole di Brissago, na ktorých je botanická záhrada. Severne od Cannero Riviera ležia dva ostrovčeky, ktoré sa volajú Castelli di Cannero. Pri Strese ležia štyri Borromeove ostrovy – Isola Bella, Isola Madre, Isola dei Pescatori (tiež známa ako Isola Superiore) a Isola di San Giovanni.

Doprava

Od roku 1826 na jazere existuje osobná lodná doprava. Dnes prevádzkuje dopravu na jazerách Maggiore, Garda a Como flotila 25 lodí.

Rybolov

Lovom rýb sa na jazere živí mnoho rybárov. Lovia najmä pstruhov a okúňov. Ročný výlov je približne 150 ton.
Doucier

Poloha

Obec má rozlohu 12,52 km². Najvyšší bod je položený 635 m n. m. a najnižší bod 447 m n. m.

Obyvateľstvo

Počet obyvateľov obce je 296 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Manuel Belgrano

Životopis

Narodil sa v bohatej časti Buenos Aires. Jeho otec Domingo Belgrano bol obchodníkom pochádzajúcim z talianskej Ligúrie. Jeho matka María Josefa González Islas y Casero pochádzala z jednej z najbohatších rodín v Buenos Aires. Po ukončení štúdia v Buenos Aires odišiel aj s bratom študovať obchod do Španielska. Manuel sa ale rozhodol radšej študovať právo. Už čoskoro sa ukázal ako veľmi nadaný študent, vďaka čomu získal od pápeža Piusa VI. povolenie na štúdium aj zakázanej literatúry. Dostal sa tak do kontaktu s liberálnymi myšlienkami, ktoré sa šírili z Francúzska. Napriek tomu zostal silným zástancom katolicizmu a monarchie. V roku 1794 sa vrátil do Buenos Aires, kde sa stal trvalým sekretárom miestneho Obchodného konzulátu. Postupne sa jeho presvedčenie menilo z konzervatívneho na liberálne. Zásadný zlom v jeho myslení, ale i živote nastal v rokoch 1806 a 1807. V tomto období totiž slabosť Španielska využili Briti, ktorí priplávali do oblasti Río de la Plata a obsadili dokonca Buenos Aires. Mestu však neprišli na pomoc Španieli, ale miestni si museli poradiť vlastnými silami. To ukázalo neschopnosť Španielov ochrániť vlastné územie. Hlavnú úlohu v oslobodení mesta získali miestni kreoli (potomkovia Španielov narodení v Amerike), ktorým tak stúpla nie len prestíž, ale i sila a politický vplyv. Z dôvodu nedostatku peňazí, keďže Španielsko sa nachádzalo v kríze, sa nový miestokráľ Miestokráľovstva Río de la Plata rozhodol znížiť rozpočet na milíciu. To sa nepáčilo miestnym kreolom, ktorí tvorili väčšinu miestnej milície, keďže toto rozhodnutie považovali za pokus oslabiť a následne odstrániť patriotov (ako sa podľa severoamerického vzoru nazývali). Na ich čele bol práve Manuel Belgrano, ktorý začal pripravovať možnú revolúciu.
V máji 1810 sa nakoniec patrioti vzbúrili, keď zosadili miestokráľa a vymenovali vlastnú vládu, ktorej bol Belgrano členom. Belgrano však stále patril k skôr umierneným patriotom, keď pripúšťal aj v budúcnosti vládu španielskeho kráľa. Prvú vládu neskôr v decembri 1810 vystriedala nová, nazývaná veľká chunta, aj jej členom ešte Belgrano bol. V septembri 1811 nahradil veľkú chuntu tzv. prvý triumvirát, čím sa Belgrano zameral skôr na kariéru v armáde. Stal sa veliteľom severnej armády a viedol niekoľko neúspešných pokusov o obsadenie Horného Peru (súčasná Bolívia) a Paraguaja. V roku 1814 bol po porážkach nahradený Josém de San Martínom. Ako zástanca monarchie sa vydal po svojom odvolaní do Európy, aby našiel nového kráľa pre Río de la Plata, ale nebol úspešný. 20. júna 1820 zomrel vo svojom dome v Buenos Aires. Pochovaný je v kláštore Santo Domingo v Buenos Aires.
Einsteinova veža

Einsteinova veža (nem. Einsteinturm) je slnečná veža na observatóriu v Postupime v Nemecku. Pôvodne mala overiť existenciu gravitačného posunu v spektre Slnka predpovedaného teóriou relativity.
Jej výstavba sa začala v roku 1920 a dokončená bola v roku 1924. Jej autorom je nemecký architekt Erich Mendelsohn. Stavba býva označovaná ako typické dielo expresionizmu v architektúre.
Acetonúria (symptóm)

Acetonúria (lat. acetonuria) je prítomnosť acetónu v moči. Acetón v ľudskom tele za normálnych okolností vzniká v stopových množstvách pri štiepení tukov neenzýmovou dekarboxyláciou kyseliny acetoctovej (CH₃COCH₂COOH).
Fyziologická hladina acetónu v moči je pod 20 μmol denne. Zvyšuje sa pri dlhodobom hladovaní či vystavení chladu, ťažkej fyzickej námahe, vysokej horúčke, typický je vzostup hladiny u pacientov s dekompenzovaným diabetes mellitus. U detí je častejšia.
Rayol-Canadel-sur-Mer

Poloha

Obec má rozlohu 6,83 km². Najvyšší bod je položený 494 m n. m. a najnižší bod 0 m n. m.

Obyvateľstvo

Počet obyvateľov obce je 718 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Marchenoir (obec)

Poloha

Obec má rozlohu 9,42 km². Najvyšší bod je položený 151 m n. m. a najnižší bod 124 m n. m.

Obyvateľstvo

Počet obyvateľov obce je 676 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Otto Rank

Otto Rank vlastným menom Otto Rosenfeld (* 22. apríl 1884 – † 31. október 1939) bol rakúsky psychológ, predstaviteľ psychoanalýzy.
Vypracoval teóriu pôrodnej traumy. V diele Trauma zrodenia z roku 1923 sa postavil proti Freudovi.
Roku 1934 sa usadil v New Yorku a ako naturalizovaný americký občan prispôsobil psychoanalýzu potrebám industriálnej spoločnosti, pričom tvrdil, že liečenie možno skrátiť, keď spolupôsobí pacientova dobrá vôľa a dôvera v možnosť vyliečenia. Tým, že premiestnil vznik neuróz do okamihu narodenia, položil Rank základ pozdejším americkým terapeutickým prúdom vzďalujúcim sa pôvodnej Freudovej teórii.
Boissise-le-Roi

Poloha

Obec má rozlohu 7,09 km². Najvyšší bod je položený 83 m n. m. a najnižší bod 37 m n. m.

Obyvateľstvo

Počet obyvateľov obce je 3 616 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Io (mytológia)

Io alebo Ió (starogr. Ἰώ – Io, iný prepis: Ió) je postava gréckej mytológie, v staroveku niekedy stotožňovaná s egyptskou bohyňou Isis.
Io bola dcérou Inacha, prvého kráľa Argu, a oceanidy Melie (alebo Laodiky). Bola kňažkou bohyne Héry a zamiloval sa do nej najvyšší boh Zeus. Aby ju ochránil pred Hérinym hnevom, premenil ju na kravu, a keď ho potom pri nej aj tak pristihla, predstieral, že ju dojí. Héra sa však nenechala oklamať. Obratnými rečami ho prinútila, aby jej kravu daroval, že ako poriadna manželka sa o ňu postará a postavila k nej stookého pastiera Arga, aby ju strážil. Na Diov príkaz ho však Hermes tónmi svojej flauty uspal a odťal mu hlavu. Héra pozbierala oči svojho služobníka a ozdobila nimi chvost páva, ktorý sa odvtedy stal vtákom zasväteným Argovi.
Héra potom za Io poslala ovada, ktorý ju neustále sužoval. Io zo strachu pred jeho cuciakom utiekla k západnému moru, ktoré dostalo po nej meno (Iónske more) a odtiaľ na Kaukaz, pod skalu, kde bol prikovaný Prometeus. Ten jej poradil, aby sa pokúsila dostať do Egypta, kde sa ovada zbaví a opäť nadobudne ľudskú podobu. Po dlhých útrapách sa jej to nakoniec podarilo a pri brehoch Nílu porodila Diovi syna Epafa, ktorý sa stal egyptským kráľom. Podľa jedného mýtu bola Io v Egypte uctievaná ako Isis a Epafos stotožňovaný s egyptským bohom Apidom.

Odraz v umení

Z antiky sa zachovalo niekoľko jej vyobrazení na nástenných maľbách z rímskych čias. Z novovekých obrazov je známy hlavne obraz Jupiter a Io od A. Correggia alebo obraz Premena Io od M. van Uyttenbrocca.
Goustranville

Poloha

Obec má rozlohu 10,35 km². Najvyšší bod je položený 28 m n. m. a najnižší bod 1 m n. m.

Obyvateľstvo

Počet obyvateľov obce je 184 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Robert Koch

Život

Narodil sa v Nemecku v rodine baníckeho úradníka. Medicínu študoval pod vedením Jacoba Hentla na Univerzite v Göttingene. Počas Prusko-francúzskej vojny slúžil ako vojenský lekár vo Wolsztyne. 
V roku 1885 sa stal profesorom hygieny na Berlínskej univerzite. V roku 1891 sa stal riaditeľom Ústavu pre štúdium infekčných chorôb a zostal nim až do roku 1904.

Dielo

Robert Koch sa stal slávnym vďaka svojim objavom pôvodcov viacerých infekčných ochorení (antrax, tuberkulóza, cholera), aj keď Vibrio cholerae objavil v skutočnosti o 30 rokov skôr taliansky anatóm Filippo Pacini. Za objav pôvodcu tuberkulózy bol v roku 1905 ocenený Nobelovou cenou. 
Ako prvý dokázal, že Bacillus anthracis je pôvodcom antraxu (1876) a vypracoval tzv. Kochove postuláty, súbor pravidiel a postupov, ktoré sa dodnes používajú pri preukazovaní príčinnej súvislosti medzi predpokladaným pôvodcom choroby a chorobou samou. Objavil existenciu spór antraxu a opísal ich stavbu, vysokú odolnosť voči nepriaznivým vplyvom a schopnosť spôsobiť nákazu aj po veľmi dlhom čase a stanovil nové bezpečnostné limity, ktoré by bránili rozvoju choroby.
Vyvinul množstvo postupov na fixáciu, farbenie a fotografovanie mikroskopických preparátov, ako aj nové spôsoby pestovania čistých bakteriálnych kultúr.
V roku 1882 zverejnil prácu, v ktorej ako prvý opísal Mycobacterium tuberculosis, ktorý sa občas prezýva Kochov bacil, a stanovil nové epidemiologické opatrenia, ktoré mali udržať túto chorobu pod kontrolou. V roku 1883 objavil Vibrio cholerae a preukázal jeho príčinnú súvislosť s cholerou.

Tuberkulín

V roku 1894 pripravil tuberkulín ako liek a vakcínu proti tuberkulóze (TBC). Ale tento objav sa nielenže ukázal byť neúčinný, ale jeho vedľajšie účinky viedli aj k úmrtiam pacientov. To v súvislosti so sfalšovaním výsledkov laboratórnych pokusov, ktoré malo urýchliť zavedenie lieku, viedlo k dočasnému poklesu Kochovej reputácie. Koch do publikovaných výsledkov zaradil aj pokusy, ktoré nestihol dokončiť, či ktoré ešte len plánoval. V skutočnosti realizoval len malú časť z nich a to na svoju veľkú smolu na objektoch, ktoré reagovali na liečbu tuberkulínom úplne inak ako človek. Najmä sa u nich neobjavovali prudké alergické reakcie, na ktoré niektorí pacienti umierali. Fakt, že sa tuberkulín potom ukázal ako výborný diagnostický prostriedok na prítomnosť protilátok proti TBC v tele pacienta, predstavoval iba malé zadosťučinenie.
Koch pokračoval vo svojich výskumoch chorôb, cestoval do Afriky, Indie a všade tam, kde sa objavovali epidémie nebezpečných chorôb. Jeho práce o etiológii spavej choroby, malárie, lepry a ďalších chorôb predstavujú vrchol lekárskeho výskumu na prelome storočí.
Čelenka

Čelenka je ozdobný alebo funkčný predmet. Nosí sa na čele, alebo je vložený vo vlasoch. Používa sa ako športový, alebo módny doplnok. Ide o dlho používanú súčasť odevu.

História

Začiatky môžeme vidieť už napríklad u indiánov, používali sa pre módne a praktické účely a niektorí bojovníci si za čelenku dávali orlie perá. Podobné ozdoby hlavy ako je čelenka, môžeme vidieť aj u ďalších starodávnych kultúr. Väčšinou je čelenka urobená z textilu, alebo kože. Iný variant je čelenka z umelej hmoty v tvare podkovy alebo len stuha uviazaná okolo hlavy.

Využitie

Čelenka môže mať rôzne využitie. Väčšinou sa nosí na čele alebo vo vlasoch ako praktická pomôcka, ktorá udrží vlasy z tváre, preto je vhodná ako športová pomôcka. Alebo sa využíva ako módny doplnok, v tom prípade, môže mať rôzne ozdoby a rozmanité farby. Môžeme ju vidieť na hlavách tenistov, futbalistov alebo tiež modeliek a známych osobností.
Ruchama (Jeruzalem)

Ruchama (hebr. רוחמה‎) je mestská štvrť v severozápadnej časti Jeruzalema v Izraeli.

Geografia

Leží v nadmorskej výške cez 800 metrov, cca 2 kilometre severozápadne od Starého Mesta v centrálnej časti Západného Jeruzalema (takzvaný Lev ha-Ir, Stred mesta). Na severe s ňou susedí štvrť Mekor Baruch, za ktorej súčasť býva niekedy považovaná. Na juhu leží štvrť Machane Jehuda, na východe Zichron Moše. Populácia štvrti je židovská.
Salice

Poloha

Obec má rozlohu 21,89 km². Najvyšší bod je položený 1 622 m n. m. a najnižší bod 152 m n. m.

Obyvateľstvo

Počet obyvateľov obce je 68 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Léon (Gironde)

Poloha

Obec má rozlohu 4,49 km². Najvyšší bod je položený 117 m n. m. a najnižší bod 45 m n. m.

Obyvateľstvo

Počet obyvateľov obce je 315 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Krížová elasticita dopytu

Krížová elasticita dopytu alebo krížová pružnosť dopytu je elasticita dopytu, pri ktorej je faktorom dopytu cena iného statku. Meria sa pomocou koeficientu krížovej elasticity dopytu, čo je vzájomný pomer relatívnej (čiže percentuálnej) infinitezimálnej zmeny dopytovaného množstva statku a relatívnej infinitezimálnej zmeny ceny iného statku.
Krížová elasticita teda vyjadruje reakciu dopytu po tovare X, pri zmene ceny iného tovaru Y. Je zrejmé, že ak vzrastie cena tovaru Y a vzrastie aj objem dopytu po tovare X, potom ide o nahraditeľné statky, tzv. substitúty. Pre ilustráciu, ak vzrastie cena počítačových zostáv, tak stúpne dopyt po prenosných počítačoch. Ide o tovary s približne rovnakou mierou užitočnosti a možno ich nahradiť. Teda so zvýšením ceny počítačových zostáv vzrastie objem predaných prenosných počítačov. Iný prípad nastáva, keď vzrastie cena tovaru Y a klesne dopyt po tovare X. V tomto prípade ide o doplnkové tovary, tzv. komplementy. Napríklad, ak vzrastie cena klávesníc, tak klesne objem predaných stolných počítačov, pretože klávesnica je nevyhnutným doplnkom počítača.
Matematické vyjadrenie je
E_{Q_x,P_y}=\frac{\partial Q_x}{\partial P_y}\cdot\frac{P_y}{Q_x}
How You Remind Me

Vydanie, úspech

Singel v USA a v Kanade bol vydaný dňa 17. júla 2001 zatiaľčo v Spojenom kráľovstve bol vydaný dňa 25. marca 2002. Vydanie singla v Holandsku sa uskutočnilo dňa 26. februára 2002. Singel bol vydaný vydavateľstvami Roadrunner Records v Európe a EMI Records v Spojených štátoch. Posledné vydanie singla bolo vo verzii Gold Mix vydanej dňa 22. októbra 2002, ktorá sa líšila od prvej verzie skreslenejšími gitarami v refrénoch. V čase vydania sa skladba „How You Remind Me“ stala hitom a najznámejším znakom skupiny Nickelback. Skladba držaná v rockovej forme sa dostala na vrchol rebríčka Billboard Hot 100, čo sa po šiestich rokoch zopakovalo so skladbou „Makes Me Wonder“ od skupiny Maroon 5. Okrem toho skladba dosiahla najvyššie pozície v takých rebríčkoch ako Mainstream Rock Tracks, Modern Rock Tracks, Canadian Airplay Chart, Irish Singles Chart či ARC Weekly Top 40. Skladba bola tiež poctená hudobnou stanicou VH1, kde bola zaradená na #16 v zozname Najlepšie rockové balady. Okrem toho skladba získala 4 ceny Billboard Music Awards. Singel sa dočkal dvojitej platinovej platne v Austrálii s predajom nad 140 000 kópií. Toho úspechu sa dočkal aj ich ďalší singel „Photograph“ vydaný v auguste 2005. Okrem toho singel získal zlatú platňu v mnohých krajinách ako Belgicko, Nemecko, Francúzsko, Švajčiarsko a Veľká Británia. V samotných Spojených štátoch zaznamenal predaj viac ako 500 000 kópií. Skladba „How You Remind Me“ vďaka obrovskému úspechu bol najhranejšou rockovou skladbou na rozhlasových staniciach po celom svete počas roku 2002. V roku 2007 bola skladba zaradená na #9 v zozname najhranejších piesní amerických rozhlasových staníc.

Skladba na koncertoch

Skladba „How You Remind Me“ začala byť hraná na koncertoch v júli 2001, ešte pred vydaním albumu. Počas turné Silver Side Up Tour, ktorá trvala v priebehu roku 2002, skladba bola hraná na konci koncertov. V tej dobe skupina hrala prvú slohu a refrén na akustickej gitare. Neskôr začala byť skladba hraná už na elektrickej gitare. Tieto situácie môžu byť videné na DVD Live at Home, ktoré bolo nahrané počas tohto turné. Okrem toho je skladba často hraná na akustických koncertoch. Na jednom z akustických koncertov, ktorý sa konal 16. septembra 2003 v Holandsku, skupina zahrala skladbu, ktorá bola následne zaradená na EP s názvom MTV Unplugged. Skladba bola tiež pravidelne hraná na turné The Long Road Tour v roku 2004. Taktiež bol hraný počas vystúpenia na hudobného festivalu Rock am Ring, kde bol refrén spievaný fanúšikmi. Počas turné All The Right Reasons Tour bola skladba pravidelne hraná na každom vystúpení. Počas tohto turné bola skladba zaradená na DVD Live at Sturgis 2006. Počas turné Dark Horse Tour na prelome rokov 2009 a 2010 bola skladba hraná ako posledná.
Dana Podracká

Životopis

Vzdelanie získavala v Banskej Štiavnici, neskôr študovala psychológiu na Filozofickej fakulte Univerzity Komenského v Bratislave. Pracovala ako vedecká pracovníčka na Univerzite Komenského, v rokoch 1988 – 2002 pracovala ako redaktorka a neskôr zástupkyňa šéfredaktora v periodiku Literárny týždenník. V roku 2002 bola zvolená za poslankyňu Národnej rady Slovenskej republiky za stranu HZDS, ktorá sa v roku 2003 premenovala na ĽS-HZDS. Bola podpredsedníčkou Výboru NR SR pre ľudské práva, národnosti a postavenie žien a členkou Výboru NR SR pre vzdelanie, vedu, šport a mládež, kultúru a médiá. Žije v Bratislave.

Tvorba

Svoje prvé literárne diela publikovala už v roku 1975 v týždenníku Nové slovo a v roku 1981 debutovala zbierkou básní Mesačná milenka. Vo svojich dielach sa vracia k zážitkom z detstva, skúsenostiam z obdobia dospievania, uvažuje o zmysle života, o užitočnosti človeka a o základných existenčných otázkach života. Detstvo, láska a domov pre ňu znamenajú bezpečnú istotu, ktorá sa viac nemení. V neskoršej tvorbe tiež odhaľuje dušu súčasnej ženy, jej citový život, plný nehy a lásky, ale i vášne a túžby a jej postavenie v spoločnosti. Dotýka sa rozličných tabuizovaných tém a skrytých dispozícií života. Vo svojej esejistickej tvorbe sa neprestajne pokúša racionálne fixovať najintímnejšie polohy ženskosti.
HK Spartak Dubnica nad Váhom v sezóne 1995/1996

Sezóna 1995/1996 bola druhou dubnickou v najvyššej súťaži. Tím sa umiestnil na celkovom 8. mieste. Sezóna začala zápasmi Slovenského pohára. Dubnica v 1. kole vyradila klub HK Nitra po výsledku 5 : 2. V 2. kole narazila Dubnica na tím HC Košice a po prehre 1 : 5 v súťaži skončila.

Štvrťfinále Play-off

V druhej extraligovej sezóne skončila HK Spartak Dubnica nad Váhom po základnej časti na 7. mieste, čo bolo oproti minulej sezóne zlepšenie o jednu pozíciu. Aj tentoraz im na to stačilo 31 bodov. Keďže sa Trenčín oproti vlaňajšej sezóne zhoršil o jednu pozíciu, tak sa fanúšikovia na Považí opäť mohli tešiť na považské derby. V považskom derby sa však opakoval scenár z minulej sezóny. Aj tentoraz vyhral skúsenejší Trenčín 3 : 0 na zápasy (2 : 1, 8 : 1, 5 : 4). Sezóna sa opäť skončila pre Dubnicu vo štvrťfinále. V zápasoch o umiestnenie potom Dubnica prehrala s tímom HK Nitra 0 : 2 na zápasy (2 : 3 pp a 2 : 6) a s tímom Liptovského Mikuláša sa stretla o konečné 7. miesto. Po prehrách 0 : 2 na zápasy (2 : 4, 5 : 8) obsadila Dubnica konečné 8. miesto.
Vltavická brázda

Geologická stavba

Vltavická brázda prechádza temer všetkými horninovými komplexmi moldanubika (biotitické granitizované ruly, ortoruly, biotitické migmatitické pararuly, svorové ruly kaplickej série) a moldanubického plutónu (dvojsľudový granodiorit, dvojsľudová žula, porfyrická žula).

Vodstvo

Vltavickou brázdou preteká Vltava, stekajú sa tu Teplá a Studená Vltava. Viac než tretina územia je zatopená Lipenskou nádržou.
Dávid Samuel Mádai

Životopis

Absolvoval strednú školu v Banskej Štiavnici, potom navštevoval lekársku akadémiu Karola Ottu Mollera v Banskej Bystrici, od roku 1729 štud. medicínu na univerzite v Halle, roku 1732 MUDr. Pôsobil ako lekár a lekárnik sirotinca, tiež osobný lekár vojvodu z Anhaltu, dvorný radca. V laboratóriu lekárne pokračoval vo výrobe liečivých prípravkov, jeho obchod s liečivami siahal až na Slovensko. Od roku 1745 člen Academia Leopoldina.
Tomáš Gábriš

Životopis

Narodil sa v Nových Zámkoch. V roku 2004 absolvoval štúdium na Právnickej fakulte Univerzity Komenského. Súčasne študoval históriu na Filozofickej fakulte Univerzity Komenského, ktorú úspešne dokončil v roku 2006. V roku 2005 absolvoval rigoróznu skúšku a získal titul doktor práv (JUDr.). V roku 2007 získal titul PhD. v odbore dejiny štátu a práva. V tomto roku začal pôsobiť na Katedre právnych dejín a právnej komparatistiky Právnickej fakulty Univerzity Komenského. V rokoch 2006 až 2007 absolvoval štúdium na Stredoeurópskej univerzite v Budapešti v oblasti stredovekých štúdii, po ktorom získal titul MA. Od roku 2007 pôsobil dva roky aj na Právnickej fakulte Trnavskej univerzity ako odborný asistent. V rokoch 2008 až 2010 bol advokátsky koncipient, následne sa stal advokátom. Potom v rokoch 2009 až 2010 získal v Holandsku právnický titul master of Laws (LL.M.). V roku 2011 získal na Právnickej fakulte Trnavskej univerzity ďalší titul PhD., tento raz v odbore pracovné právo. O rok neskôr získal na Filozofickej fakulte Univerzity Komenského v odbore slovenské dejiny tretí titul PhD. V roku 2013 habilitoval na docenta v odbore teória a dejiny štátu a práva. V roku 2016 začal štúdium filozofie na Filozofickej fakulte Trnavskej univerzity.
V decembri 2017 ho prezident Andrej Kiska vymenoval za profesora v odbore teória a dejiny štátu a práva.
Od júna 2017 do marca 2019 pôsobil ako vedúci Katedry teórie práva a sociálnych vied Právnickej fakulty Univerzity Komenského. Je taktiež členom Slovenskej advokátskej komory. Zaoberá sa tiež športovým právom, vďaka čomu pracuje aj v rámci Slovenského futbalového zväzu ako člen Legislatívno-právnej komisie, ale aj ako generálny sekretár Asociácie profesionálnych futbalistov.
V októbri 2018 kandidoval na pozíciu dekana Právnickej fakulty Univerzity Komenského, avšak v pomere hlasov 6:21 bol zvolený predchádzajúci dekan, doc. JUDr. Eduard Burda, PhD.
Castletown (Man)

Dejiny

Castletown je bývalé hlavné mesto ostrova Man a sídlo Tynwaldu. Jeho história siaha až do roku 1090. Rybárske lode ešte aj dnes vyrážajú na more z miestneho prístavu. Komerčná doprava do prístavu skončila v 70. rokoch 20. storočia, napriek rozvoju priemyslu a finančníctva v oblasti. Prvé telefóny sa objavili v Castletown v roku 1901.
Lavardin (Loir-et-Cher)

Poloha

Obec má rozlohu 6,71 km². Najvyšší bod je položený 146 m n. m. a najnižší bod 63 m n. m.

Obyvateľstvo

Počet obyvateľov obce je 204 (2011).
Nasledujúci graf zobrazuje vývoj počtu obyvateľov v obci.
Zdroje: INSEE